ΕΝΗΜΕΡΩΤΙΚΟ

28-7-2022

**Με την στήριξη της Περιφέρειας Κρήτης το έργο του Branding Heritage με γενικό τίτλο «Οι Υφαντές της Ελλάδος» (Τhe Weavers of Greece)**

Με τη στήριξη της Περιφέρειας Κρήτης θα πραγματοποιηθεί το πανελλήνιας εμβέλειας έργο του [Branding Heritage](https://brandingheritage.org/) με γενικό τίτλο «Οι Υφαντές της Ελλάδος» (Τhe Weavers of Greece) και πρώτο σταθμό την Κρήτη. Πρόκειται για τη δημιουργία της πρώτης Πανελλήνιας Ψηφιακής Βάσης Δεδομένων Ελλήνων χειροτεχνών Υφαντικής.

Το Εικαστικό του έργο θα παρουσιαστεί στο Εμπορικό Επιμελητήριο Ηρακλείου το Σάββατο 30 Ιουλίου και ώρα 11.00. Η εκδήλωση απευθύνεται στους επιχειρηματίες της υφαντουργίας, σχεδιαστές μόδας, καλλιτέχνες υφαντικής, υφάντρες και υφαντές του νησιού, όσοι επωφελήθηκαν από το έργο. Το BH έχει ήδη καταγράψει 40 υφαντές και θα συνεχίζει την καταγραφή σε όλο το νησί.

Καλεσμένοι ομιλητές στην εκδήλωση:

-**Αικατερίνη Καμηλάκη,** Πρόεδρος της Επιτροπής Χειροτεχνίας του Υπουργείου Ανάπτυξης

**-Eλις Κις,** Fashion Features Director Vogue gr

**-Όλγα Σταυροπούλου,** γενική διευθύντρια HELMEPA - Ιδρύτρια Militos SA. & Knowl για δια βιου μάθηση

**-Αλεξάνδρα Θεοχάρη**, Ιδρύτρια του κρητικού Brand Κlotho

Το έργο έχει την αιγίδα και στήριξη του Υπουργείου Πολιτισμού κ Αθλητισμού (ΥΠΠΟΑ) και πραγματοποιείται σε συνεργασία με τον Αναπτυξιακό Σύλλογο Γυναικών Επιχειρηματιών Κρήτης.

Δείτε πως έχει σχεδιαστεί η data base των χειροτεχνών (σε εξέλιξη) [ΕΔΩ](https://brandingheritage.org/projects/weavers-of-greece)

Πρόσφατα το συγκεκριμένο έργο του οργανισμού αναφέρθηκε και στο **BBC CULTURE**δείτε [ΕΔΩ](https://www.bbc.com/culture/article/20220601-the-mysterious-ancient-civilisation-that-resonates-now)